## J E G Y Z Ő K Ö N Y V

# *KÖRMEND VÁROS ÖNKORMÁNYZATA*

***KÉPVISELŐ-TESTÜLETÉNEK***

***2018. július 31-i rendkívüli nyílt üléséről***

 Határozat:83/2018.(VII.31.)

*J E G Y Z Ő K Ö N Y V*

|  |  |
| --- | --- |
| *Készült*: | Körmend Város Önkormányzata Képviselő-testületének 2018. július 31-i rendkívüli nyílt üléséről |
| *Jelen vannak:* | Bebes István, Csák Tamás, Szabó Ferenc, Bán Miklós, Ferencz Gyula, Czvitkovics Gyula, Geosics László, Tompa László, Dr. Hadnagy Ádám és Auer Miklós képviselő-testületi tagok  |
| *Távol van:* | Tóth Gábor és Faragó Gábor képviselő-testületi tagok |
| *Tanácskozási joggal meghívottak közül jelen van:*  |
|  | dr. Stepics Anita jegyző Némethné Simon Mária irodavezetőButi László Tibor irodavezető   |

Bebes István polgármester köszönti a megjelenteket és megállapítja, hogy a Képviselő-testület az ülésen 10 fővel jelen van, az határozatképes, az ülést 8 óra 00 perckor megnyitja.

Bebes István polgármester kéri a napirend elfogadását.

A Képviselő-testület 10 igen szavazattal elfogadja, és a következő napirendet hagyja jóvá:

# N A P I R E N D

Nyílt ülés keretében:

1. Helyi személyszállításhoz kapcsolódó pályázat benyújtása

Előterjesztő: **Bebes** **István** polgármester

Zárt ülés keretében:

1. Vételi jog alapítása

Előterjesztő: **Bebes István** polgármester

**N A P I R E N D:**

**1./ Helyi személyszállításhoz kapcsolódó pályázat benyújtása**

 Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy minden évben van lehetőség támogatás benyújtására a veszteséges helyi közösségi közlekedés kapcsán. Nem kell nagy dolgokra gondolni, tavaly 300.000 forint körüli összeg érkezett Körmendre ezen a címen. Nem gondolja, hogy idén ennél jelentősebb összegre számíthatnak, de a pályázatot be kell adni, mert minden forint megbecsülendő. Közel 7 millió forint ráfordítás volt 2017. évtől az Önkormányzatnak eme feladatra, így ezzel az összeggel indul el a pályázat.

Bán Miklós képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Geosics László képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Körmend Város Önkormányzata Képviselő-testülete a javaslatot 10 igen szavazattal elfogadja, és a következő határozatot hozza:

**83/2018. (VII.31.) önkormányzati határozat**

Körmend város önkormányzati képviselő-testülete elhatározza, hogy pályázatot nyújt be a Magyarország 2018. évi költségvetéséről szóló 2017. évi C. törvény 3. mellékletének I. 5. pontjában foglaltak alapján közzétett Pályázati Kírás alapján a helyi közösségi közlekedés támogatására, amelyhez a következőket nyilatkozza:

1.1 A helyi közösségi szolgáltatást 2018. január 1-étől december 31-ig folyamatosan fenntartja.

1.2. A helyi közlekedés működtetéséhez (folyamatos működtetéshez és eszközfenntartási ráfordításaihoz) valamint fejlesztéséhez 2017. évre vonatkozóan a kérelem benyújtásáig 6.852.662Ft nettó összegű, saját forrásból származó, vissza nem térítendő önkormányzati támogatást számolt el.

1.3. A szolgáltatóval pályázati eljárás útján kötötte meg az önkormányzat a közszolgáltatási szerződést.

**Felelős:** Bebes István polgármester

**Határidő:** a benyújtásra 2018. augusztus 17.

További kérdés, vélemény nem hangzik el. Bebes István polgármester a Képviselő-testület ülését 8 óra 03 perckor bezárja.

K. m. f.

 Bebes István dr. Stepics Anita

 polgármester jegyző